Першы намеснік начальніка Магілёўскага абласнога ўпраўлення МНС Дзмітрый Лакіза асобна адзначыў, што пераднавагодні перыяд суправаджаецца рэзкім павелічэннем колькасці пажараў і траўмаў у выніку парушэння правілаў пажарнай бяспекі, неасцярожнага абыходжання з піратэхнічнымі вырабамі, неакуратных паводзін на лёдзе. I ўзгадаў, што папярэджанню надзвычайных сітуацый з падобнымі наступствамі прысвечана рэспубліканская акцыя “Бяспечны Новы год!”, якая з 8 па 27 снежня праходзіць і ў нашым раёне. У чарговы раз заклікаўшы прысутных засцерагчы сябе і блізкіх з дапамогай аўтаномнага пажарнага апавяшчальніка — недарагога і эфектыўнага прыбора, які выратаваў ужо не адно жыццё.